J2停播!「胸狠」節目女神輩出 張秀文溫泉透視比堅尼最經典
2024年04月28日 15:00
東網電視
更多新聞短片
各位電視迷應該發現J2台今個月22號開始停播,因為J2已經同財經體育資訊台合併,82台重新命名為「TVB Plus」。J2歷年嚟多次改革創新,捧紅勁多自家女神,特別係旅遊節目嘅一班索女主持,即刻同大家重溫節目入面嘅養眼場面,睇睇邊位係你哋心水!
《3日2夜》一直係觀眾心目中最好睇嘅旅遊節目頭幾位,除咗風土人情吸引,最重要梗係勁多女主持性感演出!元祖級主持有34D張秀文,佢當年着透視feel比堅尼浸溫泉勁震撼,朱智賢就直接喺沖繩狂換近10套比堅尼畀大家睇個夠!不過最搏都係最後一輯主持「美人魚」港姐何泳芍(Honey),半裸上陣體驗天體Spa,仲喺花絮疑似真空上陣沙灘狂奔,D奶狂揈睇到網民眼都凸!個個搏到盡難怪人氣急升升呢「咪神」。
有勁爆D奶港女林映暉(暉哥)做主持已經夠晒睇頭「Big」爆mon,《自然系女子旅行》仲要集集有台妹做嘉賓主持!林襄、張雅涵仲有黃上晏喺台灣紅到爆,就算你唔識佢哋淨睇畫面都知個個身材超好!節目有海量主持齊齊浸溫泉鬥性感場面,唔怪得一班宅男追住睇。不過講到最性感一幕,可能係林映暉用叫聲話畀大家知按摩有幾痛,勁引人遐想!